wickkiey/tamil-wikipedia-chunked huggingface dataset:
# மலேசியப் பொதுத் தேர்தல், 2013

## மலேசிய இந்தியர்களின் நிலைப்பாடு

### மலேசிய அரசியலில் புதிய சரித்திரம்

மலேசிய இந்தியர்களின் இண்ட்ராப் பேரணி; ம.இ.கா தலைவர்களின் மீது இருந்த வெறுப்பு; தேர்தலுக்கு முன், முன்னாள் பிரதமர் துன் மகாதீர் பின் முகமது அளித்த பரபரப்பு பேட்டி; இன்னும் பல விசயங்கள் எல்லாம் ஐம்பது ஆண்டுகளுக்கு மேல் நன்கு வலுவான நிலையில் இருந்த இன அரசியலின் அதிகாரவர்க்கத்தை ஒதுக்கித் தள்ளியது. மலேசிய அரசியலில் ஒரு புதிய சரித்திர சகாப்தத்திற்கு வழிகாட்டியானது.  
மலேசிய மக்கள் இனவாத சர்ச்சையில் இருந்து விலகி வரும் மாறுதல்களை எதிர்பார்க்கின்றனர். அரசியல்வாதிகள் யாருக்காகச் சேவை செய்கின்றார்கள் என்பதும் அவர்களிடையே ஒரு பெரிய கேள்விக் குறியாக அமைகின்றது. இந்தத் தேர்தல் களத்தில், பிரதமர் நஜீப் துன் ரசாக் மூவின மக்களையும் அணைத்துப் போகும் மறுமலர்ச்சித் திட்டங்களில் தீவிரமான கவனங்களைச் செலுத்தி வருகின்றார்.
# மலேசியப் பொதுத் தேர்தல், 2013

## மலேசிய இந்தியர்களின் நிலைப்பாடு

### 250 தமிழ்ப்பள்ளிகளுக்கு, 340 மில்லியன் ரிங்கிட்

உருமாற்றத் திட்டம், பொருளாதார உருமாற்றத் திட்டம், ஒரே மலேசியா கிளினிக் திட்டம், 500 ரிங்கிட் ஒரே மலேசியா உதவித் திட்டம், ஒரே மலேசியா கணினித் திட்டம் போன்ற பல திட்டங்களை உருவாக்கித் தந்திருக்கிறார். பணத்தைப் பில்லியன் கணக்கில் செலவு செய்தும் வருகின்றார். இதில் பல லட்சம் இந்தியர்கள் பொருளுதவி பெற்று வருகின்றனர்.  
2009-ஆம் ஆண்டில் இருந்து, மலேசியாவில் இருக்கும் 250 தமிழ்ப்பள்ளிகளுக்கு, 340 மில்லியன் ரிங்கிட் நிதியுதவிகள் செய்யப்பட்டுள்ளன. இந்த நிதி ஒரு பெரிய தொகைதான். மலேசியாவில் உள்ள அத்தனை இந்தியர்களுக்கும் ஆளுக்கு 100 ரிங்கிட் கொடுத்தால் எவ்வளவு வருமோ, அந்தத் தொகை தமிழ்ப்பள்ளிகளுக்கு மூன்றே ஆண்டுகளில் கொடுக்கப்பட்டுள்ளன.  
ஆனால், 2008-ஆம் ஆண்டிற்கு முன்னால், அப்பள்ளிகள் புறக்கணிக்கப்பட்டு, அனாதையான நிலையில் கிடந்தன என்பதுதான் மலேசிய இந்தியர்களின் மனங்களில் இன்றும் ஆழமாய்ப் பதிந்துவிட்ட வேதனையான விசயமாகும்.
# மலேசியப் பொதுத் தேர்தல், 2013

## மலேசிய இந்தியர்களின் நிலைப்பாடு

### மலேசிய இந்தியர்களின் ஐயப்பாடு

இருப்பினும், கடந்த ஐம்பது ஆண்டுகளாக ஓரம் கட்டப்பட்ட இந்தியர்களுக்கு இப்போது மட்டும் ஏன் கோடிக் கணக்கில் பணத்தைக் கொடுத்து மகிழ்ச்சிப் படுத்த வேண்டும். இது பல மலேசிய இந்தியர்களின் ஐயப்பாடாக அமைகின்றது.  
ஆக, அந்த மௌனமே அரசாங்கத்திற்கு கிலியை ஏற்படுத்தி இருக்கின்றது. இதில் சபா, சரவாக் பிரச்னைகள் வேறு தலைவிரித்து ஆடுகின்றன. மத்தளத்திற்கு இரண்டு பக்கம்தான் இடி. ஆனால், பிரதமர் நஜீப் துன் ரசாக் அவர்களுக்குத் திரும்பிய பக்கம் எல்லாம் இடி. பாவம் பிரதமர் என்று மலேசியர்கள் பலர் ஆதங்கப்படுகின்றனர்.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

பிரதமர் நஜீப் துன் ரசாக், மலேசிய இந்தியர்களிடம் காட்டிவரும் திடீர் கரிசணையினால். அவர் மீது மலேசிய இந்தியர்களின் அனுதாப அலைகள் கொஞ்சம் கூடுதலாகவே வீசத் தொடங்கியுள்ளன. மலேசியாவின் அடிதட்டு மக்களுக்கு அவர் வழங்கி வரும் உதவித் தொகைகளும், சலுகைகளும் பிரமிக்க வைக்கின்றன. இதன்வழி கணிசமான அளவு இந்தியர்களின் ஆதரவுகளை, பெற்று வருகிறார் என்பதை யாரும் மறுக்க முடியாது.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### புத்ராஜெயாவைக் காப்பாற்றுவோம்

என்று இந்த ஆண்டு தைப்பூச வாழ்த்துச் செய்தியில் பிரதமர் மலேசிய இந்தியர்களிடம் வேண்டுகோள் விடுத்து இருக்கிறார். அதில் அர்த்தம் இருக்கிறது. ஆனால், படித்து பட்டம் பெற்று வரும் இன்றைய இளம் தலைமுறையினர் வேறு மாதிரியாகப் பார்க்கின்றனர்.  
கடந்த 50 ஆண்டுகளாக இவ்வளவு பணத்தையும் மேல்தட்டு வர்க்கத்தினரே பயன்படுத்தி இருக்கின்றார்கள் எனும் வெறுப்புணர்வு அவர்களிடம் மேலோங்கி வருகிறது. இப்போது பில்லியன் கணக்கில் பணத்தைக் கொட்டுகிறார்கள். ஆக, இவ்வளவு காலமாக அந்தப் பணத்தைப் பயன்படுத்திக் கொண்டவர்கள் யார் என்றும் கேட்கின்றனர். மிகச் சரியான புள்ளிவிவரச் சான்றுகளுடன் மலேசிய இந்திய இளைஞர்கள் கேள்விகளைக் கேட்கத் தொடங்கிவிட்டனர்.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### மகாதீர் காலத்து குற்றச்சாட்டுகள்

இது ஒரு புறம் இருக்க, அன்வார் இப்ராஹிம் பால்புணர்ச்சி வழக்கு, ஆபாச காணொளி எனும் துன் மகாதீர் பின் முகமது காலத்து குற்றச்சாட்டுகள், பிரதமர் நஜீப் துன் ரசாக் ஆட்சியில் பலிக்காமல் போய்விட்டன. அழகாய்க் காய்களை நகர்த்தி மக்களின் கண்களை மகாதீர் மூடினார் என்றும் குற்றம் சொல்லப்படுகிறது.  
அந்த ஆபாச, அநாகரிக அரசியல் கண்டு மக்கள் வெறுத்துப் போய்விட்டார்கள். இனங்களுக்கு அப்பால்பட்டு மலாய்க்காரர்கள், சீனர்கள், இந்தியர்கள் அனைவரும் அந்த வெறுப்புகளில் அடக்கம் ஆகின்றனர். அந்த வெறுப்புகளே கணிசமான வாக்குகளை எதிர்க்கட்சியினர்களின் பக்கம் போக வைத்து இருக்கிறது.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### இந்தியர்கள் மதில் மேல் பூனை

மலாய்க்காரர்கள் இப்போது 50க்கு 50 என்பதில் இருக்கிறார்கள். சீனர்கள் மிக உறுதியாய் இருக்கிறார்கள். எங்கே, எப்படி, என்ன செய்ய வேண்டும் என்பது அவர்களுக்கு நன்றாகத் தெரிந்து இருக்கிறது. ஆனால், இந்தியர்கள்தான் மதில் மேல் பூனையாய் நின்று தவிக்கின்றனர். சூழ்நிலைக்குத் தகுந்த மாதிரி முடிவு எடுக்கலாம் என்றும் தயங்கி நிற்கிறார்கள்.  
தமிழ் மொழிக்கு ஆபத்து என்றால் எதிர்க்கட்சியினர் பக்கம் போவதற்கும் அவர்கள் தயாராக இருக்கின்றார்கள். தமிழ்ப் பள்ளிக்கூடங்களையும் அவர்களின் தெய்வ சன்னிதானங்களையும் பிரதானமாகப் பார்க்கின்றனர். இந்த இரு விசயங்களில் அரசாங்கம் மிகப் பக்குவமாகச் செயல்பட்டு வருகின்றது.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### அம்பிகா சீனிவாசன்

நாடாளுமன்றத்திலும், பொது நிகழ்ச்சிகளிலும் சில அரசியல் தலைவர்கள் இந்தியர்களை இழிவாகப் பேசியுள்ளனர். அதைப் பற்றி அரசாங்கம் நடவடிக்கை எதுவும் எடுக்கவில்லை. அதனால் 10,000 பேர் எதிர்க்கட்சியின் பக்கம் போவதற்கு தீர்மானித்து இருக்கிறார்கள். அத்துடன், டத்தோ அம்பிகா சீனிவாசன் அவர்களை அரசாங்கம் நடத்திய விதம், இந்தியர்களின் மனதில் தீயாய்க் கொழுந்து விட்டு எரிந்து கொண்டிருக்கிறது.  
முன்பு மலேசிய இஸ்லாமிய கட்சியின் மீது இந்தியர்களுக்கு ஒரு வகையான அச்சம் இருந்தது. இப்போது அந்த அச்சம் நீங்கிவிட்டது. மலேசிய இஸ்லாமிய கட்சியினரைவிட படுமோசமான அரசியல்வாதிகள் எல்லாம், அரசாங்க ஆதரவாளர்களாக இருந்து இந்தியர்களைக் கேவலப்படுத்தும் போது, மலேசிய இஸ்லாமிய கட்சியினர் அத்தனை மோசமானவர்களாகத் தெரியவில்லை.  
மலேசிய இஸ்லாமிய கட்சியினர், இந்தியர்களிடம் மிக நெருங்கிப் பழகுகின்றனர். சென்ற 2008 பொதுத் தேர்தலில் அவர்களுடைய இஸ்லாமியக் கட்சியில், குமுதா ராமன் எனும் ஓர் இந்தியப் பெண்ணை வேட்பாளராகப் போட்டியிட வைத்து, மலேசிய மக்களையே ஆச்சரியத்தில் ஆழ்த்தினர்.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### நம்பிக்கை இழந்த இந்தியச் சமுதாயம்

பிரதமர் பதவியில் இருந்து விலகிய பின்னரும், முன்னாள் பிரதமர் மகாதீர் முகமது பரபரப்பான பத்திரிகை செய்திகளை வெளியிட்டு குட்டையைக் குழப்பி வருகிறார். இது ஆளும் அரசாங்கத்திற்கு பெரும் தலைவலியாக இருக்கிறது. ஒட்டு மொத்த மலேசிய இந்தியர்களின் எதிர்காலத்திற்கே ஒரு தடைக்கல்லாக இருந்த மகாதீர் முகமதுவின் திமிரான பேச்சுகளை, எந்த இந்தியத் தலைவராலும் அடக்க முடியவில்லையே என்று இந்திய சமுதாயம் பொங்கி வேதனைப்பட்டது. அதனால், ம.இ.காவின் மீதும் மற்ற பல முக்கிய இந்திய சமூகத் தலைவர்கள் மீதும் இந்திய சமுதாயத்தினர், நம்பிக்கையை இழந்துவிட்டனர்.  
இப்படி தேசிய முன்னணிக்கு எதிராகவும், எதிர்க்கட்சிகளுக்கு ஆதரவான ஒரு சுழலிலும்தான் இந்த 2013 மலேசியப் பொதுத் தேர்தல் நடைபெறவிருக்கிறது. இருப்பினும் இழந்த இந்தியச் சமுதாயத்தின் நம்பிக்கையைத் தூக்கி நிறுத்திட இப்போது அரசாங்கம் படாதபாடு படுகிறது.  
தேசிய முன்னணியில் அங்கம் வகிக்கும் ம.இ.கா உட்பட பல்வேறு இந்திய அமைப்புகள், மலேசிய இந்தியர்களைப் பிரதிநித்த போதும் ஒட்டு மொத்த இந்திய சமுதாயத்தின் நம்பிக்கையை யாரும் பெற்று இருக்கவில்லை. அதுதான் நிதர்சனமான உண்மை. பல இந்திய அமைப்புகள் அரசாங்கத்திடம் மான்யங்களைப் பெறுவதற்காகவே பெயரளவில் இருக்கின்றன. ஆனால், அவை மக்களுக்காக முழுமனதுடன் செயல்படவில்லை என்பது மலேசிய இந்தியர்களுக்குத் தெரிந்த விசயம்தான்.
# மலேசியப் பொதுத் தேர்தல், 2013

## மலேசிய இந்தியர்களுக்கு பிரதமர் வேண்டுகோள்

### எதிர்பார்ப்புகள்

2008-ஆம் ஆண்டு கிடைத்த மாபெரும் வெற்றியைத் தொடர்ந்து, டத்தோ ஸ்ரீ அன்வார் இப்ராஹிம் தலைமையிலான பாக்காத்தான் ராக்யாட் எனப்படும் மக்கள் கூட்டணி பெரும்பான்மை பெற்று ஆட்சியைப் பிடிக்கும் என்ற எதிர்பார்ப்பு ஒருபுறம் வலுத்து வருகிறது. இன்னொரு புறம் பிரதமர் நஜீப் துன் ரசாக் பதவியை ஏற்றதில் இருந்து பல ஆக்கப்பூர்வமான மாற்றங்களைக் கொண்டு வந்து, மக்களின் மனங்களில் நம்பிக்கையைத் தோற்றுவித்துள்ளார். தமது ஆட்சியைத் தக்க வைத்துக் கொள்வார் எனும் நம்பிக்கையும் பிறந்துள்ளது.  
அரசியல்வாதிகளிடம் மலேசியர்கள் இப்போது எதிர்பார்ப்பது எல்லாம் உயர்ந்த, உண்மையான சேவைகளைத்தான். இனவாத வெற்றுப் பசப்புரைகளை ஆளும் வர்க்கத்தினரிடம் இருந்து கேட்கத் தயாராக இல்லை. ஊழல் இல்லாத நேர்மையான அரசாங்கத்தை மக்கள் எதிர்பார்க்கிறார்கள். அந்த ஆட்சியை வழங்கப் போவது யார்? பரபரப்பான தேர்தலை மக்கள் திகிலுடன் பார்த்துக் கொண்டு இருக்கிறார்கள்.
# மலேசியப் பொதுத் தேர்தல், 2013

## சட்டசபை கலைப்புகள்

| கலைக்கப்பட
வேண்டிய திகதி | மாநிலங்கள் | குறிப்புகள் |  |
| --- | --- | --- | --- |
| - | <>**28 மார்ச்**</> | நெகிரி செம்பிலான் | *மார்ச் 28-இல் கலைக்கப்பட்டது* |
| <>**7 ஏப்ரல்**</> | பகாங் | *ஏப்ரல் 4-இல் கலைக்கப்பட்டது* |  |
| <>**21 ஏப்ரல்**</> | ஜொகூர் | *ஏப்ரல் 5-இல் கலைக்கப்பட்டது* |  |
| <>**22 ஏப்ரல்**</> | சிலாங்கூர் | *ஏப்ரல் 5-இல் கலைக்கப்பட்டது* |  |
| <>**24 ஏப்ரல்**</> | பேராக் | *ஏப்ரல் 3-இல் கலைக்கப்பட்டது* |  |
| <>**26 ஏப்ரல்**</> | மலாக்கா | *ஏப்ரல் 3-இல் கலைக்கப்பட்டது* |  |
| <>**28 ஏப்ரல்**</> | பெர்லிஸ்
கிளாந்தான் | * *பெர்லிஸ் - ஏப்ரல் 5-இல் கலைக்கப்பட்டது*
* *கிளாந்தான் - ஏப்ரல் 4-இல் கலைக்கப்பட்டது* |  |
| <>**29 ஏப்ரல்**</> | சபா | *ஏப்ரல் 3-இல் கலைக்கப்பட்டது* |  |
| <>**2 மே**</> | பினாங்கு
கெடா | * *பினாங்கு* - *ஏப்ரல் 5-இல் கலைக்கப்பட்டது*
** கெடா* - *ஏப்ரல் 5-இல் கலைக்கப்பட்டது* |  |
| <>**5 மே**</> | திரங்கானு | *மே 5-இல் கலைக்கப்பட்டது* |  |  
2016-ஆம் ஆண்டு வரை சரவாக் மாநில சட்டசபை கலைக்கப்பட மாட்டாது. 2011இல் மாநிலத் தேர்தல் நடைபெற்றது. நாடாளுமன்றத்திற்கான தேர்தல் மட்டுமே நடைபெறும்.
# மலேசியப் பொதுத் தேர்தல், 2013

## வேட்பாளர் நியமனம்

2013 ஏப்ரல் 20ஆம் தேதி காலை 9.00 மணியில் இருந்து 10.00 மணி வரை, வேட்புமனுத் தாக்கல்கள் ஏற்றுக் கொள்ளப்பட்டன. மலேசியத் தேர்தல் வரலாற்றில் முதன்முறையாக எல்லா இடங்களிலும் வேட்பாளர்கள் போட்டியிட்டனர். தவிர, எந்த இடத்திலும் போட்டியின்றி யாரும் வெற்றி பெறவும் இல்லை. சில இடங்களில் 6 பேர் வரை வேட்புமனுத் தாக்கல் செய்தனர். மலேசிய நாடாளுமன்றத்தின் 222 தொகுதிகளுக்கு 579 வேட்புமனுக்கள், 12 மாநிலங்களின் 505 இடங்களுக்கு 1.321 வேட்புமனுக்கள் சமர்ப்பிக்கப்பட்டன.  
| பாரிசான் நேசனல் | Barisan Nasional (BN) | <>221</> | <>505</> |
| --- | --- | --- | --- |
| மலேசிய இஸ்லாமிய கட்சி | Pan-Malaysian Islamic Party (PAS) | <>73</> | <>236</> |
| மக்கள் நீதிக் கட்சி | People's Justice Party (PKR) | <>99</> | <>172</> |
| ஜனநாயக செயல் கட்சி | Democratic Action Party (DAP) | <>51</> | <>102</> |
| மாநில சீர்திருத்தக் கட்சி | State Reform Party (STAR) | <>28</> | <>49</> |
| சபா முற்போக்கு கட்சி | Sabah Progressive Party (SAPP) | <>8</> | <>41</> |
| அகில மலேசிய இஸ்லாமிய முன்னணி | Pan-Malaysian Islamic Front (BERJASA) | <>9</> | <>5</> |
| மலேசிய மக்கள் பொதுநலக் கட்சி | Malaysian People's Welfare Party (KITA) | <>2</> | <>11</> |
| மலேசிய ஐக்கிய ஆதரவு கட்சி | Parti Bersatu Sasa Malaysia (BERSAMA/MUPP) | <>1</> | <>4</> |
| மலேசிய அன்புக் கட்சி | Parti Cinta Malaysia (PCM) | <>2</> | <>3</> |
| மலேசிய சமூகக் கட்சி | Parti Sosialis Malaysia (PSM) | <>2</> | <>2</> |
| சரவாக் தொழிலாளர் கட்சி | Sarawak Workers Party (SWP) | <>6</> | <>0</> |
| சுயேட்சை | Independent | <>79</> | <>191</> |
| **மொத்தம்** | <>**579**</> | <>**1321**</> | } |
# மலேசியப் பொதுத் தேர்தல், 2013

## மலேசிய இந்திய நாடாளுமன்ற வேட்பாளர்கள்

### பாரிசான் நேசனல் வெற்றி பெற்றவர்கள்

- கேமரன் மலை பகாங்: டத்தோ ஸ்ரீ கோவிந்தசாமி பழனிவேல் (மூத்த அமைச்சர்)
- சிகாமட் ஜொகூர்: டத்தோ ஸ்ரீ டாக்டர் ச. சுப்பிரமணியம் (மூத்த அமைச்சர்)
- தாப்பா பேராக்: டத்தோ மு. சரவணன் (துணை அமைச்சர்)
- உலு சிலாங்கூர் சிலாங்கூர்: பி. கமலநாதன்
# மலேசியப் பொதுத் தேர்தல், 2013

## மலேசிய இந்திய நாடாளுமன்ற வேட்பாளர்கள்

### பாக்காத்தான் ராக்யாட் வெற்றி பெற்றவர்கள்

- பாடாங் செராய் கெடா சுரேந்திரன் நாகராஜன் மக்கள் நீதிக் கட்சி
- பத்து காவான் பினாங்கு கஸ்தூரிராணி பட்டு ஜனநாயக செயல் கட்சி
- புக்கிட்குளுகோர் பினாங்கு கர்ப்பால் சிங் ஜனநாயக செயல் கட்சி
- சுங்கை சிப்புட் பேராக் ஜெயக்குமார் தேவராஜ் மலேசிய சமூகக் கட்சி
- ஈப்போ பாராட் எம். குலசேகரன் ஜனநாயக செயல் கட்சி
- பத்து காஜா பேராக் வி. சிவகுமார் ஜனநாயக செயல் கட்சி
- சுபாங் சிவராசா ராசையா சிலாங்கூர் மக்கள் நீதிக் கட்சி
- காப்பார் சிலாங்கூர் மணிவண்ணன் கோவிந்தசாமி மக்கள் நீதிக் கட்சி
- பூச்சோங் சிலாங்கூர் கோபிந்த் சிங் டியோ ஜனநாயக செயல் கட்சி
- கிள்ளான் சிலாங்கூர் சார்ல்ஸ் சாந்தியாகோ ஜனநாயக செயல் கட்சி
# மலேசியப் பொதுத் தேர்தல், 2013

## மலேசிய இந்திய நாடாளுமன்ற வேட்பாளர்கள்

### பாரிசான் நேசனல் தோல்வி அடைந்தவர்கள்

- பத்து காவான் பினாங்கு, கோபாலகிருஷ்ணன் நாராயணசாமி
- சுங்கை சிப்புட் பேராக்: டத்தோ எஸ். கே. தேவமணி (துணை அமைச்சர்)
- பூச்சோங் சிலாங்கூர், கோகிலன் பிள்ளை (துணை வெளியுறவு அமைச்சர்)
- காப்பார் சிலாங்கூர்: சக்திவேல் அழகப்பன்
- சுபாங் சிலாங்கூர்: பிரகாஷ் ராவ் அப்பளநாயுடு
- கோத்தா ராஜா சிலாங்கூர்: டத்தோ எஸ். முருகேசன்
- சிகாம்புட் கோலாலம்பூர் கூட்டரசுப் பிரதேசம், ஜெயந்தி தேவி பாலகுரு
- கெப்போங் கோலாலம்பூர் கூட்டரசுப் பிரதேசம், சந்திரக்குமரன் ஆறுமுகம் மக்கள் முற்போக்கு கட்சி
- தெலுக் கெமாங் நெகிரி செம்பிலான்: டத்தோ வி. எஸ். மோகன்
# மலேசியப் பொதுத் தேர்தல், 2013

## மலேசிய இந்திய நாடாளுமன்ற வேட்பாளர்கள்

### பாக்காத்தான் ராக்யாட் தோல்வி அடைந்தவர்கள்

- லாபிஸ் ஜொகூர் ராமகிருஷ்ணன் சுப்பையா
- கேமரன் மலை பகாங் எம். மனோகரன்
- தாப்பா பேராக் வசந்தகுமார் கிருஷ்ணன்  
மலேசிய மக்கள் இனம், மொழி, சமயம் பார்க்காமல் 14 இந்தியர்களை நாடாளுமன்றத்திற்கு அனுப்பி வைத்து இருக்கிறார்கள்.
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### பெர்லிஸ்

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |
| --- | --- | --- | --- | --- | --- | --- | --- | --- | --- |
| சுயேட்சை **0** |  |  |  |  |  |  |  |  |  |
| P1 | பாடாங் பெசார் | சகிடி ஜைனுல் அபிடின் | அம்னோ | **21,473** | அசாம்ஹரி மொகமட் | பாஸ் | **14,047** | **7,426** | டத்தோ ஸ்ரீ அஸ்மி காலிட்
அம்னோ |
| P2 | கங்கார் | ஷாருடின் இஸ்மாயில் | அம்னோ | **23,343** | பகாருடின் அகமட் | பாஸ் | **19,306** | **4,037** | டத்தோ ஸ்ரீ முகமட் ராட்சி ஷெயிக் அகமட்
அம்னோ |
| P3 | ஆராவ் | ஷகிடான் காசிம் | அம்னோ | **19,376** | ஹருன் டின் | பாஸ் | **18,005** | **1,371** | இஸ்மாயில் காசிம்
அம்னோ |
| ஜைனுடின் யோம் | சுயேட்சை | **1,371** | } |  |  |  |  |  |  |
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### கிளாந்தான்

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |
| --- | --- | --- | --- | --- | --- | --- | --- | --- | --- |
| சுயேட்சை**0** |  |  |  |  |  |  |  |  |  |
| P19 | தும்பாட் | கமாருடின் ஜாபார் | பாஸ் | **46,151** | மன்சுர் சாலே | அம்னோ | **35,527** | **10,624** | கமாருடின் ஜாபார்
பாஸ் |
| P20 | பெங்காலான் செப்பா | இசானி உசின் | பாஸ் | **34,617** | டாலி உசின் | **19,497** | **15,120** | அப்துல் ஹாலிம் ரஹ்மான்
பாஸ் |  |
| P21 | கோத்தா பாரு | தாக்கியுடின் ஹசான் | பாஸ் | **40,620** | முகமட் பாத்மி சாலே | அம்னோ | **24,650** | **15,970** | வான் அப்துல் ரஹிம் வான் அப்துல்லா
பாஸ் |
| முகமட் சாக்கிமான் அபு பாக்கார் | சுயேட்சை | **148** |  |  |  |  |  |  |  |
| P22 | பாசிர் மாஸ் | நிக் முகமட் நிக் அப்துல் அஜீஸ் | பாஸ் | **33,431** | இப்ராஹிம் அலி | சுயேட்சை | **25,384** | **8,047** | டத்தோ இப்ராஹிம் அலி
சுயேட்சை |
| P23 | ரந்தாவ் பாஞ்சாங் | சித்தி சைலா முகமட் யூசுப் | பாஸ் | **23,724** | கசாலி இஸ்மாயில் | அம்னோ | **17,448** | **6,276** | சித்தி சைலா முகமட் யூசுப்
பாஸ் |
| P24 | குபாங் கிரியான் | அகமட் பாய்ஹாக்கி | பாஸ் | **35,510** | அனுவார் சபியான் | அம்னோ | **18,769** | **16,741** | சலாஹுடின் அயூப்
பாஸ் |
| P25 | பாச்சோக் | அகமட் மார்சுக் சாரி | பாஸ் | **35,419** | அவாங் அடேக் உசேன் | அம்னோ | **35,218** | **201** | நசாருடின் மாட் இசா
பாஸ் |
| P26 | கெத்தேரே | அனுவார் மூசா | அம்னோ | **26,912** | அப்துல் அசீஸ் அப்துல் காதிர் | பாஸ் | **25,938** | **974** | அப்துல் அசீஸ் அப்துல் காடிர்
மக்கள் நீதிக் கட்சி |
| P27 | தானா மேரா | இக்மால் இசாம் அப்துல் அசீஸ் | அம்னோ | **26,505** | நிக் மகமுட் நிக் அசான் | மக்கள் நீதிக் கட்சி | **22,278** | **4,227** | அம்ரான் அப்துல் கனி
மக்கள் நீதிக் கட்சி |
| அகமட் பிசால் செ ஹருன் | சுயேட்சை | **213** |  |  |  |  |  |  |  |
| P28 | பாசிர் பூத்தே | நிக் மாசியான் நிக் முகமட் | பாஸ் | **33,579** | துவான் முஸ்தாபா துவான் மாட் | அம்னோ | **31,691** | **1,888** | முகமட் உசின்
பாஸ் |
| P29 | மாச்சாங் | அகமட் ஜாஸ்லான் யாக்கூப் | அம்னோ | **25,660** | வான் சவாவி வான் இஸ்மாயில் | மக்கள் நீதிக் கட்சி | **24,855** | **805** | சைபுடின் நசுத்தியோன் இஸ்மாயில்
மக்கள் நீதிக் கட்சி |
| P30 | ஜெலி | முஸ்தாபா முகமட் | அம்னோ | **21,223** | முகமட் அபாண்டி முகமட் | பாஸ் | **15,954** | **5,269** | டத்தோ முஸ்தாபா முகமட்
அம்னோ |
| P31 | கோலா கிராய் | முகமட் ஹாத்தா முகமட் ராம்லி | பாஸ் | **27,919** | துவான் அசீஸ் துவான் ஹமாட் | அம்னோ | **25,876** | **2,043** | முகமட் ஹாத்தா முகமட் ராம்லி
பாஸ் |
| P32 | குவா மூசாங் | துங்கு ரசாலி ஹம்சா | **21,367** | வான் அப்துல் ரஹீம் அப்துல்லா | பாஸ் | **12,954** | **8,413** | டான் ஸ்ரீ துங்கு ரசாலி ஹம்சா
அம்னோ | } |
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### திராங்கானு

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |  |
| --- | --- | --- | --- | --- | --- | --- | --- | --- | --- | --- |
| சுயேட்சை**0** |  |  |  |  |  |  |  |  |  |  |
| - | P33 | பெசுட் | இட்ரிஸ் ஜுசோ | அம்னோ | **35,232** | ரிடுவான் முகமட் நோர் | பாஸ் | **26,890** | **8,342** | டத்தோ ஸ்ரீ அப்துல்லா முகமட் சின்
அம்னோ |
| P34 | செத்தியூ | செ முகமட் சுல்கிப்ளி ஜுசோ | அம்னோ | **33,198** | ஒமார் சிடேக் | பாஸ் | **25,255** | **7,943** | முகமட் ஜிடின் சாபி
அம்னோ |  |
| P35 | கோலா நெருஸ் | முகமட் கைருடின் அமான் ரசாலி | பாஸ் | **33,861** | முகமட் நாசிர் இப்ராஹிம் பிக்ரி | அம்னோ | **33,251** | **610** | முகமட் நாசிர் இப்ராஹிம் பிக்ரி
அம்னோ |  |
| P36 | கோலா திராங்கானு | ராஜா காமருல் பாரின் ஷா | பாஸ் | **45,828** | முகமட் ஜுபிர் எம்போங் | அம்னோ | **35,043** | **10,785** | முகமட் அப்துல் வாகிட் எண்டுட்
பாஸ் |  |
| மைமுன் யூசுப் | சுயேட்சை | **182** |  |  |  |  |  |  |  |  |
| P37 | மாராங் | டத்தோ ஸ்ரீ அப்துல் ஹாடி அவாங் | பாஸ் | **42,984** | யாஹ்யா காதிப் முகமட் | அம்னோ | **37,860** | **5,124** | டத்தோ ஸ்ரீ அப்துல் ஹாடி அவாங்
பாஸ் |  |
| P38 | உலு திராங்கானு | ஜைலானி ஜொகாரி | அம்னோ | **31,940** | காமருசாமான் அப்துல்லா | பாஸ் | **23,727** | **8,213** | முகமட் நூர் ஓஸ்மான்
அம்னோ |  |
| P39 | டுங்குன் | வான் அசான் முகமட் ராம்லி | பாஸ் | **35,348** | ரோஸ்லி மாட் அசான் | அம்னோ | **31,406** | **3,942** | மத்துலிடி ஜுசோ
அம்னோ |  |
| மாஸ்லான் ஹருண் | சுயேட்சை | **384** |  |  |  |  |  |  |  |  |
| P40 | கெமாமான் | டத்தோ ஸ்ரீ அகமட் சாப்ரி சிக் | அம்னோ | **45,525** | காமாருடின் சிக் | மக்கள் நீதிக் கட்சி | **33,219** | **12,306** | டத்தோ ஸ்ரீ அகமட் சாப்ரி சிக்
அம்னோ | } |
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### புத்ராஜெயா கூட்டரசு பிரதேசம்

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |  |
| --- | --- | --- | --- | --- | --- | --- | --- | --- | --- | --- |
| சுயேட்சை **0** |  |  |  |  |  |  |  |  |  |  |
| P125 | புத்ராஜெயா | டத்தோ ஸ்ரீ துங்கு அட்னான் துங்கு மன்சூர் | பாரிசான் நேசனல்
அம்னோ | **9,804** | Husam Musa ஹுசாம் மூசா | பாக்காத்தான் ராக்யாட்
பாஸ் | **4,366** | **5,438** | டத்தோ ஸ்ரீ துங்கு அட்னான் துங்கு மன்சூர்
பாரிசான் நேசனல்
அம்னோ | } |
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### நெகிரி செம்பிலான்

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |  |
| --- | --- | --- | --- | --- | --- | --- | --- | --- | --- | --- |
| சுயேட்சை **0** |  |  |  |  |  |  |  |  |  |  |
| P126 | ஜெலுபு | ஜைனுடின் இஸ்மாயில் | பாரிசான் நேசனல்
அம்னோ | **22,114** | ராஜ் முனி சாபு | பாக்காத்தான் ராக்யாட்
பாஸ் | **15,013** | **7,101** | டத்தோ ஸ்ரீ உத்தாமா டாக்டர் ராயிஸ் யாத்திம்
பாரிசான் நேசனல்
அம்னோ |  |
| P127 | ஜெம்போல் | முகமட் இசா அப்துல் சமாட் | பாரிசான் நேசனல்
அம்னோ | **31,109** | வான் அசீஷா வான் அரிபின் | பாக்காத்தான் ராக்யாட்
பாஸ் | **22,495** | **8,614** | லீலா யாசின்
பாரிசான் நேசனல்
அம்னோ |  |
| P128 | சிரம்பான் | லோக் சியூ ஃபூக் | பாக்காத்தான் ராக்யாட்
ஜனநாயக செயல் கட்சி | **45,628** | இயோ சாய் தாம் | பாரிசான் நேசனல்
மலேசிய சீனர் சங்கம் | **33,075** | **12,553** | ஜான் பெர்னாண்டஸ்
சுயேட்சை |  |
| அப்துல் ஹாலிம் அப்துல்லா | சுயேட்சை | 6,866 |  |  |  |  |  |  |  |  |
| ஜான் பெர்னாண்டஸ் | சுயேட்சை | 221 |  |  |  |  |  |  |  |  |
| பூஜாங் அபு | சுயேட்சை | 83 |  |  |  |  |  |  |  |  |
| P129 | கோலா பிலா | டத்தோ ஹசான் மாலிக் | பாரிசான் நேசனல்
அம்னோ | **24,507** | முகமட் நாஸ்ரி முகமட் யூனுஸ் | பாக்காத்தான் ராக்யாட்
மக்கள் நீதிக் கட்சி | **14,846** | **25,507** | டத்தோ ஹசான் மாலிக்
பாரிசான் நேசனல்
அம்னோ |  |
| P130 | ராசா (சிரம்பான்) | தியோ கோக் சியோங் | பாக்காத்தான் ராக்யாட்
ஜனநாயக செயல் கட்சி | **48,964** | தியோ எங் கியான் | பாரிசான் நேசனல்
மலேசிய சீனர் சங்கம் | **25,479** | **23,485** | லோக் சியூ ஃபூக்
பாக்காத்தான் ராக்யாட்
ஜனநாயக செயல் கட்சி |  |
| P131 | ரெம்பாவ் | கைரி ஜமாலுடின் | பாரிசான் நேசனல்
அம்னோ | **43,053** | ராட்சாலி கானி | பாக்காத்தான் ராக்யாட்
மக்கள் நீதிக் கட்சி | **24,696** | **18,357** | கைரி ஜமாலுடின்
பாரிசான் நேசனல்
அம்னோ |  |
| அப்துல் அசீஸ் ஹசான் | சுயேட்சை | 325 |  |  |  |  |  |  |  |  |
| P132 | தெலுக் கெமாங் | டத்தோ கமாருல் பாகிரின் அபாஸ் | பாக்காத்தான் ராக்யாட்
மக்கள் நீதிக் கட்சி | **29,848** | வி. மோகன் | பாரிசான் நேசனல்
ம.இ.கா | **28,269** | கமாருல் பாகிரின் அபாஸ்
பாக்காத்தான் ராக்யாட்
மக்கள் நீதிக் கட்சி |  |  |
| கமாருடின் குமாரவேல் அப்துல்லா | சுயேட்சை | 394 |  |  |  |  |  |  |  |  |
| P133 | தம்பின் | டத்தோ சஷிமான் அபு மன்சூர் | பாரிசான் நேசனல்
அம்னோ | **29,390** | அப்துல் ரசாக் அப்துல் ரஹீம் | பாக்காத்தான் ராக்யாட்
பாஸ் | **18,228** | **11,162** | டத்தோ சஷிமான் அபு மன்சூர்
பாரிசான் நேசனல்
அம்னோ | } |
# மலேசியப் பொதுத் தேர்தல், 2013

## மாநில வாரியாக தேர்தல் புள்ளி விவரங்கள்

### மலாக்கா

| # | தொகுதி | வெற்றியாளர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |  |
| --- | --- | --- | --- | --- | --- | --- | --- | --- | --- | --- |
| சுயேட்சை **0** |  |  |  |  |  |  |  |  |  |  |
| P134 | மாஸ்ஜீத் தானா | மாஸ் எர்மியாத்தி சம்சுடின் | பாரிசான் நேசனல்
அம்னோ | **27,688** | முகமட் நாசாயி இஸ்மாயில் | பாக்காத்தான் ராக்யாட்
பாஸ் | **11,488** | **16,200** | டத்தோ வீரா அபு செமான் யூசோப்
பாரிசான் நேசனல்
அம்னோ |  |
| P135 | அலோர் காஜா | கோ நய் குவோங் | பாரிசான் நேசனல்
மலேசிய சீனர் சங்கம் | **32,594** | டாமியான் இயோ சின் லி | பாக்காத்தான் ராக்யாட்
ஜனநாயக செயல் கட்சி | **20,997** | **11,597** | டான் ஸ்ரீ டாக்டர் ஃபோங் சான் ஓன்
பாரிசான் நேசனல்
மலேசிய சீனர் சங்கம் |  |
| P136 | தாங்கா பத்து | அபு பாக்கார் முகமட் டியா | பாரிசான் நேசனல்
அம்னோ | **39,468** | Rahim Ali | பாக்காத்தான் ராக்யாட்
மக்கள் நீதிக் கட்சி | **23,835** | **15,633** | டத்தோ இட்ரிஸ் ஹரோன்
பாரிசான் நேசனல்
அம்னோ |  |
| P137 | புக்கிட் கட்டில் | சம்சுல் இஸ்கந்தர் | பாக்காத்தான் ராக்யாட்
மக்கள் நீதிக் கட்சி | **46,167** | அலி ருஸ்தாம் | பாரிசான் நேசனல்
அம்னோ | **40,720** | **5,447** | மாட் சிராட் அபு
பாரிசான் நேசனல்
அம்னோ |  |
| P138 | Kota Melaka | Sim Tong Him | பாக்காத்தான் ராக்யாட்
ஜனநாயக செயல் கட்சி | **49,521** | Yee Kok Wah | பாரிசான் நேசனல்
மலேசிய சீனர் சங்கம் | **28,775** | **20,746** | சிம் தோங் ஹிம்
பாக்காத்தான் ராக்யாட்
ஜனநாயக செயல் கட்சி |  |
| P139 | ஜாசின் | டத்தோ அகமட் ஹம்சா | பாரிசான் நேசனல்
அம்னோ | **33,736** | ரஹ்மாட் யூசுப் | பாக்காத்தான் ராக்யாட்
மக்கள் நீதிக் கட்சி | **21,973** | **11,763** | டத்தோ அகமட் ஹம்சா
பாரிசான் நேசனல்
அம்னோ | } |
# மலேசியப் பொதுத் தேர்தல், 2013

## லாபுவான் கூட்டரசு பிரதேசம்

| # | தொகுதி | வெற்றி பெற்றவர் | கட்சி | வாக்குகள் | எதிர்ப்பாளர் | கட்சி | வாக்குகள் | பெரும் பான்மை | முன்பு |  |
| --- | --- | --- | --- | --- | --- | --- | --- | --- | --- | --- |
| சுயேட்சை **0** |  |  |  |  |  |  |  |  |  |  |
| - | P166 | லாபுவான் | ரோஸ்மான் இஸ்லி | பாரிசான் நேசனல்
அம்னோ | **12,694** | டான் ஸ்ரீ இப்ராஹிம் மெனுடின் | பாக்காத்தான் ராக்யாட்
மக்கள் நீதிக் கட்சி | **6,069** | **6,625** | யூசோப் மஹால்
பாரிசான் நேசனல்
அம்னோ |
| ஹட்னான் முகமட் | பாக்காத்தான் ராக்யாட்
பாஸ் | **386** | } |  |  |  |  |  |  |  |
# கரண்டிவாயன்

**கரண்டிவாயன்**, **கரண்டி வாயன்** அல்லது **யுரேசிய கரண்டி வாயன்** (Eurasian Spoonbill, அல்லது Common Spoonbill, *Platalea leucorodia*) துடுப்பு வாயன் குடும்பமான Threskiornithidae-வைச் சேர்ந்த பறவையாகும்.
# கரண்டிவாயன்

## உருவமைப்பு

இவைகளை எளிதில் கண்டறிய இயலும். பொதுவாக உடல் முழுதும் வெண்மை நிறம் கொண்ட இப்பறவையினம் கருத்த கால்கள் மற்றும் அலகுகளைக் கொண்டிருக்கின்றன. இதுபோக இவை கூழைக்கடாவைப்போல் அலகின் நுனியில் மஞ்சள் புள்ளியும், மார்பில் மஞ்சள் நிறப்பட்டையும் கொண்டிருப்பதும் உண்டு. சப்பையான கரண்டியைப்போன்ற அலகினாலிவற்றிற்கு இப்பெயர்.
# கரண்டிவாயன்

## உருவமைப்பு

### இனவிருத்தி கால அலங்காரங்கள்

இனவிருத்திக்கால பறவைகளுக்குத் தலையின் மீது மஞ்சள் வண்ண இறகுகளாலான கொண்டை இருக்கும். மார்பின் மஞ்சளும் கொண்டையும் புண்ராப்பறவைகள் பெற்றிருப்பதில்லை.
# கரண்டிவாயன்

## வாழ்விடங்கள்

இவை ஆழம் குறைந்த களிமண் அல்லது மணல் நிறைந்த, நீர்நிலைகள் அல்லது சதுப்பு நிலங்களில் திழைக்கின்றன. இவை ஆறு, குளம், மாங்குரோவ் காடுகள் என்று நன்னீரிலோ, உப்பு நீரிலோ வசிக்கும். இவைகட்கு கோரைப்புற்கள் நிறைந்த மற்றும் சிதரியுள்ள மரங்கள் கொண்ட இடங்கள் பிடிக்கும். இவை டெல்டாக்கள், கடல் உட்புகுந்த இடங்களிலும் வாழ்கின்றன.
இவை வெப்பமுள்ள இடங்களுக்கு குளிர்காலங்களில் வலசை வருகின்றன. ஐரோப்பிய பறவைகள் இனவிருத்திக்கு ஆப்பிரிக்கா செல்வதும், ருசியா பறவைகள் இந்தியாவிற்கு வலசை வருவதும் பொதுவாக ஆண்டுதோறும் காணும் இயற்கை நிகழ்வுகள். இங்கிலாந்தில், நார்ஃபொல்க் என்ற மாகாணத்தில் உள்ள ஹோல்காம் என்னும் பகுதியில் 2010 முதல் இனப்பெருக்கமும் செய்கின்றன. 2011-ல் 8 இனவிருத்தி செய்யும் ஜோடிகள் 14 குஞ்சுகளை வெற்றிகரமாக வளர்த்துள்ளன என்பது குறிப்பிடத்தக்கது.
# கரண்டிவாயன்

## குணாதிசயங்கள்

நாரைகள் போலில்லாமல் இவை பறக்கும் தருவாயில் கழுத்தை நீட்டிக்கொண்டு பறக்கின்றன. யுரேசியக்கரண்டிவாயன்கள் தன் சகோதர இனமான ஆப்பிரிக்கக்கரண்டிவாயன்களைப்போல் இருப்பதில்லை. ஆப்பிரிக்கக்கரண்டிவாயன்கள் சிவந்த முகமும், கால்களும் இருந்தாலும் மஞ்சள் வண்ணங்களைக்கொள்வதில்லை.  
பொதுவாக இவை சிறு கூட்டங்களாக இருக்கும் இயல்புடையவை, எனினும் இவற்றை தனியாகவோ 100 பறவைகள் வரையிலான கூட்டமாகவோ காண இயலும். இவை வலசை வரும் நேரம் 100 அல்லது அதற்கும் மேற்பட்ட எண்ணிக்கையில் பறக்கின்றன. பெரும்பாலும் இவை காலையிலும், மாலையிலும் சுறுசுறுப்பாக இருக்கின்றன, எனினும் கடற்கரையில் அலையடிக்கும் இயல்பைச்சார்ந்தே இவற்றின் நடத்தையிருக்கும்.  
இவற்றிற்கு மூன்று துணையினங்கள் உள்ளன:
1. *P. l. leucorodia*, பெரும்பாலும் காணப்படுபவை.
1. *P. l. balsaci.* பாங்-டியார்குயின் தீவுகள் தள்ளி, மௌரிடானியா.
1. *P. l. archeri.* செங்கடல் மற்றும் சோமாலியாவின் கடற்கரைகளில்.
# கரண்டிவாயன்

## உணவு

இவை பூச்சின் புழுக்கள், நீரில் திளைக்கும் புழுக்கள், பூச்சிகள், நத்தைவகைகள், நண்டுகள், அட்டைகள், நாக்குப்பூச்சிகள், தவளைகள், தேரைகள், தலைபிரட்டைகள் மற்றும் சிறு மீன்களை (10-15 செண்டிமீட்டருக்கும் குறைவாக இருக்குமானால்) பிடித்துண்ணும். இவை பாசி மற்றும் சிறு நீர்த்தாவர உறுப்புக்களையும், சில நேரத்தில் மற்ற விலங்கினங்களில் கழிவையும் உண்ணும்.
# கரண்டிவாயன்

## மேற்கொண்டு படிக்க

- *உலகப் பறவைகளின் உசாநூல்* 1: 504–505. Lynx Edicions.
- Common Spoonbill videos, photos & sounds on the Internet Bird Collection
- Overdijk, O. 2002. Lepelaar *Platalea leucorodia*, p.&nbsp;88. SOVON Vogelonderzoek Nederland 2002. *Atlas van de Nederlandse Broedvogels 1998–2000 – Nederlandse Fauna 5*, Nationaal Natuurhistorisch Museum Naturalis, KNNV Uitgeverij & European Invertebrate Survey-Nederland, Leiden.
# இராக்கொக்கு

**இராக்கொக்கு** அல்லது **வக்கா** என்பது (*Black-crowned Night Heron*)(*நைக்டிகோரக்சு நைக்டிகோரக்சு*) நீர்நிலைகளை சார்ந்திருக்கும் வாத்தினை ஒத்த உடலளவுடைய பறவையினம்.
# இராக்கொக்கு

## உருவமைப்பு

இவற்றின் உடல் நீளம் சுமார் 64 செ. மீட்டர் வரையும் எடை 800 கிராம் வரையும் இருக்கும்.
# இராக்கொக்கு

## உருவமைப்பு

### வளர்ந்த பறவைகள்

இவைகட்கு கருப்பு நிறத்தில் தொப்பியினைப்போன்ற அமைப்பு தலையின்மீது இருப்பது போக வெள்ளையாகவோ, பழுப்பாகவோ உடல் உள்ளது. சிவந்த கண்களும், குட்டையான மஞ்சள் நிறக்கால்களும் இருக்கும். கருத்த நிறத்திலும் மஞ்சள் கலந்த நிறத்திலும் அலகு உண்டு. இளம்பழுப்பு நிறத்தில் சிறகுகளும், கழுத்தும் உடலின் அடிப்பகுதியும் வெளிரிப்போனது போல் இருக்கும். இரண்டு அல்லது மூன்று இறகுகள் மட்டும் தலையின் பின்புறம் இனவிருத்திக்காலங்களில் நீண்டிருப்பதுண்டு. இரு பாலினமும் ஒன்றாயிருப்பினும் ஆண்கள் பெரியதாக இருப்பதைக்காணலாம். இவை மற்ற நாரைகள் அல்லது கொக்குகள் போன்றில்லாமல் சற்றே தடித்த உடல் வாகுடனும் நீளம் குறைந்த அலகினையும் கால்களும், கழுத்தும் கொண்டுள்ளன. கூனல் பொட்டது போன்று அமர்ந்திருப்பது இதன் சிறப்பம்சம். இவை வேட்டையின் போது மட்டும் கழுத்தை நீட்டுவதால், இராக்கொக்கை நீரில் மேய்ந்துண்ணும் பறவைகளோடு (wading birds) ஒப்பிட இயலும். மற்ற மீனுண்ணும் பறவைகள் பகலில் வேட்டையாட, இவை மட்டும் இரவுப்பறவையாயின.
# இராக்கொக்கு

## உருவமைப்பு

### இளம் பறவைகள்

இளம் பறவைகள் பழுப்பும்-இளஞ்சிவப்பும் கலந்த உருவையும், பல இடங்களில் வெளிரிப்போன புள்ளிகளையும் கொண்டுள்ளன. அடிப்பகுதிகள் வெளுத்துப்போயிருக்கும். கண்கள் இளஞ்சிவப்பு கண்களும் பச்சை-மஞ்சள் கால்களும் கொண்டுள்ளன. இவைகள் மிகவும் அதிகமாக ஒலியெழுப்பும் தன்மையோடு *குவாக்*, *குவாக்*, அல்லது *வாக்*, *வாக்* என்று கூக்குரலிடுகின்றன.
# இராக்கொக்கு

## பரம்பல்

உலகம் முழுதும் பரவி இருக்கின்றன என்றாலும் ஆஸ்திரலேசியா போன்ற மிகுந்த குளிருள்ள பிரதேசங்களை தவிர்க்கின்றன. இப்பகுதிகளில் இளஞ்சிவப்பு இராக்கொக்குகள் ஆட்சி செய்தாலும், இவை இரு இனங்களும் தம்முள்ளே இனவிருத்தியும் செய்தல் கூடும்.
இவை அதிகபட்ச வாழ்விடங்களில் வலசை வரக்கூடிய தன்மை கொண்டுள்ளன, எனினும் பல இடங்களில் தங்கும் உள்ளூர்ப்பறவைகளாகவே காணப்படுகின்றன (குளிர்மிகுந்த பேடகோனியா உட்பட). வட அமேரிக்காவிலுள்ள பறவைகள் மெக்சிகோ மற்றும் தென் அமேரிக்காவிலும் மத்திய அமேரிக்காவிலும் மேற்கிந்திய தீவுகளுக்கும் வலசை வருகின்றன. பழைய உலக பறவைகள் ஆப்பிரிக்காவிற்கும், தெற்கு ஆசியாவிற்கும் வலசை வருகின்றன.
# இராக்கொக்கு

## துணையினங்கள்

இவ்வினத்திற்கு நான்கு துணையினங்கள் உள்ளன:
- *நை. கோக்டிலி* - வடக்கு மற்றும் தென் அமெரிக்காவில் கனடா முதல் வட அர்ஜென்டினா, சிலி வரை பரவியுள்ளது.
- *நை. அபசுகர்சு*- தென் அமெரிக்காவின் தெற்குப்பகுதிக.ளில்.
- *நை. பல்க்லேன்டிகசு* - ஃபாக்லாந்து தீவுகளில்.
- *நை. நைடிகோரக்கு* - பொதுவாக ஐரோப்பா, ஆசியா மற்றும் ஆப்பிரிக்கா வரை பரவியுள்ள இனம்.
# இராக்கொக்கு

## குணாதிசயங்கள்

இவை பகல் முழுதும் ஏதாவதொரு மரக்கிளையிலோ புதர்களிலோ ஓய்வெடுத்துவிட்டு, மாலைப்பொழுதுகளிலும் இரவிலும் கூட்டங்களாக வேட்டையாட கிளம்புகின்றன.
# இராக்கொக்கு

## உணவு

இராக்கொக்குகள் நீரின் கரையருகே இரவிலும் அதிகாலையிலும் அசையாது தன் இரையின் அசைவுகளை பார்த்திருக்கும். தருணம் சரியாய் அமையும் வேளையில் இவை கொத்திப்பிடித்துண்ணுகின்றன. இவற்றின் முக்கிய உணவு சிறிய மீன்கள், தவளைகள், தேரைகள், பூச்சிகள், ஓடுடைய நீர்வாழ் உயிரினங்கள் மற்றும் சிறிய பாலூட்டிகளுமாகும்.
# இராக்கொக்கு

## இனவிருத்தி

இவை 3 முதல் எட்டு முட்டைகள் வரை இடுகின்றன.
# இராக்கொக்கு

## பெயரின் வரலாறு

இவற்றின் பேரினப்பெயரான *Nycticorax* என்பதற்கு "இரவின் காகம்" என பொருள். இவை இரவில் பெரும்பாலும் வேட்டையாடுதலாலும், இவற்றின் ஒலி காகம் கரைவதைப்போலிருப்பதாலும் இவ்வாறாகப்பெயரிட்டனர்.  
ஃபாலக்லாந்து தீவுகளில் இவற்றின் பெயர் ஒலிவடிவை முன்னிட்டு "குவார்க்" ("quark") என்றும், பல்வேறு மொழிகளில் இதுபோன்றொலிக்கும் பெயர்களும் உள்ளன. எடுத்துக்காட்டாக டச்சு மற்றும் பிரிசியன் (Frisian) மொழியில் "kwak", செக் மொழியில் "kvakoš noční", உக்ரேன் மொழியில் "квак", ருசியா மொழியில் "кваква", வியட்நாம் மொழியில் "Vạc", இந்தோனிசியா மொழியில் "Kowak-malam", மற்றும் குவெசுவா (Quechua) மொழியில் "Waqwa" எனவும் பெயரிட்டுள்ளன.  
- Black-crowned Night Heron on Animal Diversity Web
-
-
-
# இராக்கொக்கு

## மேற்கொண்டு படிக்க

- Ageing and sexing (PDF) by Javier Blasco-Zumeta & Gerd-Michael Heinze
- Cornell Lab of Ornithology - Black-crowned Night-Heron Information
- USGS Patuxent Bird Identification InfoCenter - Black-crowned Night-Heron
- Black-crowned Night Heron - Species text in The Atlas of Southern African Birds
- eNature.com - Black-crowned Night-Heron
- Field Guide on Flickr
- Images and information of Black-crowned Night-Heron from Portugal
# மீடியாவிக்கி:Gadget-mySandbox.js

/* _____________________________________________________________________________
- | |
- | === WARNING: GLOBAL GADGET FILE === |
- | Changes to this page affect many users. |
- | Please discuss changes on the talk page or on WT:Gadget before editing. |
- |_____________________________________________________________________________|
- /  
/**
- Add a "My sandbox" link to the personal portlet menu.
- Dependencies: mediawiki.util, mediawiki.Title, mediawiki.Uri
-
- @source mediawiki.org/wiki/Snippets/MySandbox
- @version 2
- /
( function ( mw, $ ) {  
$( document ).ready( function {
var conf, title, url;  
// Costomize/Translate this to your needs
conf = {
subpageName: 'மணல்தொட்டி',
portletLabel: 'மணல்தொட்டி',
portletTooltip: 'உங்களது மணல்தொட்டிக்கு செல்லவும்',
editintroPagename: 'Template:User_sandbox',
preloadPagename: 'Template:User_sandbox/preload'
};
// Don't alter the code below  
// Use Special:MyPage (as opposed to mw.user.getName) so that it
// works for logged-out users as well.
title = new mw.Title( 'Special:MyPage/' + conf.subpageName );  
url = new mw.Uri( title.getUrl );
url.extend({
action: 'edit',
redlink: 1,
editintro: new mw.Title( conf.editintroPagename ),
preload: new mw.Title( conf.preloadPagename )
});  
mw.util.addPortletLink(
'p-personal',
url,
conf.portletLabel,
'pt-mysandbox',
conf.portletTooltip,
null,
'#pt-preferences'
);
});
}( mediaWiki, jQuery ) );
# வாயு பகவான்

இந்து மத தொன்மைவியல் படி, வாயு பகவான் என்பவர் காற்றின் அதிபதியாவார். வாயு பகவானுக்கும் அஞ்சனை என்ற வானர ராணிக்கும் பிறந்தவராக ஆஞ்சநேயர் அவார்.  
பதினெட்டு புராணங்களில் வாயு பகவான் சிவனைப் பற்றி கூறிய வாயு புராணமும் ஒன்றாகும். இது ஒரு சைவ புராணமாக பதினெட்டு புராணங்களில் சேர்க்கப்பட்டு அதில் ஒன்றாக அமைந்து உள்ளது.
# வாயு பகவான்

## வாயு புராணம்

வாயு புராணம் பூர்வ பாகம், உத்தர பாகம் என்று இரண்டு பெரும் பிரிவுகளைக் கொண்டது. மேலும் நூற்றிப் பன்னிரெண்டு (112) அத்தியாயங்களேயும், இருபத்து நான்காயிரம் (24,000) ஸ்லோகங்களையும் உள்ளடக்கியது. இது வாயு பகவானால் சிவனிடம் கூறப்பட்டதால் இது வாயு புராணம் என அழைக்கப்படுகிறது மற்றும் இது சைவ புராணங்களில் ஒன்றாக இருக்கிறதாய் ஆகும்.
# வாயு பகவான்

## ஆஞ்சநேயர்

அயோத்தியாவின் அரசனான தசரதன் தனக்கு குழந்தை பேறு வேண்டி யாகம் செய்தார். அந்த யாகத்தில் கிடைத்த பிரசாதத்தினை தன்னுடைய மூன்று மனைவிகளுக்குப் பகிர்ந்தளிக்கும் பொழுது, கௌசல்யாவின் பங்கிலிருந்து சிறிய அளவினை கழுகொன்று எடுத்து சென்றது. அது குழந்தை வரம் வேண்டி தவமிருந்த அஞ்சனையிடம் சேர்ப்பித்து. அதனை உண்ட அஞ்சனைக்கு ஆஞ்சநேயர் பிறந்தார். இதன் காரணமான வாயு பகவானின் அருளால் பிறந்தமையால் ஆஞ்சநேயரை வாயு மைந்தன் என்று குறிப்பிடுகிறார்கள்.
# வாயு பகவான்

## பீமன்

மகாபாரத இதிகாசத்தி்ல் வருகின்ற பஞ்ச பாண்வர்களில் பீமன் குந்திக்கும் வாயு பகவானுக்கும் பிறந்தவர் ஆவார் அதனால் பீமனை வாயு மைந்தன் என்று அழைக்கப்படுவார்.
# கன்னட இலக்கிய மன்றம்

**கன்னட இலக்கிய மன்றம்** (ಕನ್ನಡ ಸಾಹಿತ್ಯ ಪರಿಷತ್ತು, கன்னட சாகித்திய பரிசத்) என்பது கன்னட மொழியின் வளர்ச்சிக்காக பாடுபடும் தன்னார்வல இயக்கம். இது கர்நாடகத்தின் தலைநகர் பெங்களூரில் அமைந்துள்ளது. கன்னட இலக்கிய மாநாடுகளை நிகழ்த்துதல், நூல்களை வெளியிடல் போன்ற செயல்பாடுகளை மேற்கொள்ளும்.
# கன்னட இலக்கிய மன்றம்

## நோக்கம்

- கன்னட மொழி பேசுவோரிடையே ஒற்றுமையை உருவாக்க வலியுறுத்தல்
- வட்டார வழக்குகளைக் குறைத்து பொதுவான கன்னட வழக்கை உருவாக்குதல்
- கன்னடம் கற்கும் மாணவர்கள் பொது வழக்கில் உள்ள நூலைக் கற்பதை உறுதி செய்தல்
- கன்னட மொழி பேசுவோர் இடையே அறிவை வளர்க்க நூல்களை வெளியிடல்
- பிற மொழிகளில் பயன்படுத்தப்படும் அறிவியல் கலைச்சொற்களுக்கு இணையான கன்னட சொற்களை உருவாக்குதல்
# சீவுக்குச்சி விளையாட்டு

சீவுக்குச்சி விளையாட்டு அண்மைக்காலத் தமிழர் விளையாட்டுகளில் ஒன்று. இது சிறியதும், செலவு இல்லாததும் ஆகும். இரட்டைப் படை எண்களில், பத்து, பன்னிரண்டு எண்ணிக்கையில் தென்னை மட்டையில் இருந்து எடுக்கப்படும் ஈர்க்குச்சி(ஈர்க்கு) / சீவுக்குச்சிகளை எடுத்து அனைத்தையும் ஒருங்கிணைத்து ஒன்றை மட்டும் படுக்கைவாட்டில் இவற்றின் இடயில் வைத்து கீழே வீச வேண்டும். பின்னர் மற்றோர் குச்சியில் படாதவாறு ஒவ்வொரு குச்சிகளையும் வெளியே எடுக்க வேண்டும். மற்றோர் குச்சி அசைந்தால் விளையாடுபவர் தோற்றவர் ஆகிவிடுவார். ஒரு நேரத்தில் ஒருவரே இவ்விளையாட்டை விளையாட முடியும். விளையாடும் நபர்கள் மாற்றி மாற்றி விளையாடுவர்.
# சேட்டை (திரைப்படம்)

**சேட்டை** 2013 ஆம் ஆண்டு வெளியான தமிழ்த் திரைப்படம், இது டெல்லி பெல்லி என்னும் இந்தித் திரைப்படத்தினைத் தழுவி தமிழில் எடுக்கப்பட்டது. இப்படத்தில் - ஆர்யா, அஞ்சலி, சந்தானம், பிரேம்ஜி, ஹன்சிகா மோத்வானி ஆகியோர் நடித்துள்ளனர். இத்திரைப்படம் தெலுங்கில் நாட்டி பாய்சு என்ற பெயரில் வெளியாகவுள்ளது.
# சேட்டை (திரைப்படம்)

## நடிப்பு

- ஆர்யா - J.K
- அஞ்சலி - சக்தி
- ஹன்சிகா - மது
- சந்தானம் - நாகராஜ்
- பிரேம்ஜி- சீனு
# பதுக்கு நினைவகம்

கணினியின் மைய முறைவழி அலகிற்குத் தேவையான தரவுகள் தற்போக்குப் பெறுவழி நினைவகத்தினூடாக செல்கின்றன. ஆனால், தற்போக்குப் பெறுவழி நினைவகம் மைய முறைவழி அலகிற்குத் தேவையான அளவு கதியில் தரவுகளை வழங்கும் ஆற்றலைக் கொண்டிருப்பதில்லை. இதற்குக் காரணம் தற்போக்கு பெறுவழி நினைவகத்தின் கதி மைய முறைவழி அலகின் கதியிலும் குறைவாக இருப்பதே ஆகும். இக்குறைபாட்டை தவிர்க்க **பதுக்கு நினைவகம்** (cache memory) பயன்படுத்தப்படுகிறது.  
பதுக்கு நினைவகம் பிரதானமாக மூன்று வகைப்படும்.
:*முதல் பதுக்கு நினைவகம்
:*துணைப் பதுக்கு நினைவகம்
:*மூன்றாம் பதுக்கு நினைவகம்
# பதுக்கு நினைவகம்

## முதல் பதுக்கு நினைவகம்

உரிய மைய முறைவழி அலகினினுள்ளே முதல் பதுக்கு நினைவகம் அமைந்திருக்கும். அதன் கொள்ளளவு மிகச் சிறிய பெறுமானத்தைக் கொண்டிருக்கும். மைய முறைவழி அலகிற்குத் தரவுகளும் அறிவுறுத்தல்களும் தேவையான போது அவை இருக்கின்றனவா என்பது இம்முதல் பதுக்கு நினைவகத்தில் முதலில் தேடப்படும்.
# பதுக்கு நினைவகம்

## துணைப் பதுக்கு நினைவகம்

மைய முறைவழி அலகிற்கு மிக அண்மையில் தாய்ப்பலகை மீது பொருத்தப்பட்டுள்ள துணைப் பதுக்கு நினைவகம் முதல் பதுக்கு நினைவகத்திலும் கூடுதலான கொள்ளளவுடையது. அதேவேளை துணைப் பதுக்கு நினைவகம் செயற்படும் கதி முதல் பதுக்கு நினைவகத்தின் கதியிலும் குறைவானது.
# பதுக்கு நினைவகம்

## மூன்றாம் பதுக்கு நினைவகம்

நவீன கணினிகளில் மட்டுமே மூன்றாம் பதுக்கு நினைவகம் காணப்படும். இது தாய்ப்பலகையில் பொருத்தப்பட்டிருக்கும்.
# பதுக்கு நினைவகம்

## மேற்கோள்களும் குறிப்புகளும்

www.nie.lk/ebook/e10tim33.pdf
# வாயு புராணம்

**வாயு புராணம்** (தேவநாகரி: वायु पुराण, வாயு புராணா) என்பது சிவனின் பெருமைகளை வாயு பகவான் கூறியதாகும்.  
வாயு புராணம், பூர்வ பாகம், உத்தர பாகம் என்று இரண்டு பெரும் பிரிவுகளை கொண்டது. மேலும் 112 அத்தியாயங்களையும், 24,000 ஸ்லோகங்களையும் உள்ளடக்கியது. இது வாயுபகவானால் கூறப்பட்டதால் வாயு புராணம் என அழைக்கப்படுகிறது.  
இப்புராணத்தில் சிவனின் எட்டு பெயர்கள் குறிப்பிட்டுள்ளது. அவ்வெட்டு பெயர்கள் முறையே உருத்திரன், பவன், சிவன், பசுபதி, ஈஸ்வரன், பீமன், உக்கிரன், மகாதேவன் என்பனவாகும்.
# படி வரைபடம்

ஒரு வட்டத் தொகுதியின் **படி வரைபடம்** (power diagram) என்பது பல்கோண வடிவச் சிறுசிறுப் பகுதிகளாகப் பிரிக்கப்பட்ட யூக்ளிடிய தள வரைபடம். இச்சிறு பகுதிகள், வட்டத் தொகுதியைச் சேர்ந்த ஒவ்வொரு வட்டத்துக்கும் ஒரு சிறு பகுதியாக வரையறுக்கப்பட்டிருக்கும். எடுத்துக்கொள்ளப்பட்ட வட்டத் தொகுதியைச் சேர்ந்த ஒரு வட்டம் *C* -க்குரிய பகுதியிலுள்ள எந்தவொரு புள்ளிக்கும் அவ்வட்டத்தைப் பொறுத்த படியானது அதே தொகுதியிலுள்ள பிற வட்டங்களைப் பொறுத்த படிகளின் மதிப்பை விடச் சிறியதாக இருக்கும்.
# படி வரைபடம்

## வரையறை

வட்டம் *C* -க்கு வெளியேயுள்ள புள்ளி *P* எனில், அப்புள்ளியிலிருந்து வட்டத்துக்கு வரையப்படும் தொடுகோட்டின் நீளத்தின் வர்க்கம் வட்டத்தைப் பொறுத்த அதன் படியாகும். வட்டமையத்துக்கும், புள்ளி *P* -க்கும் இடைப்பட்ட தொலைவு *d* மற்றும் வட்டத்தின் ஆரம் *r* எனில் பித்தாகரசின் தேற்றப்படி *P* இன் படி:  
:<math>p = d^2 - r^2, \,</math>
தளத்திலுள்ள அனைத்துப் புள்ளிகளுக்கும் இதே வாய்ப்பாட்டினைப் பயன்படுத்தலாம். புள்ளி வட்டத்துக்கு வெளியிலிருந்தால் படி நேர் மெய்யெண்ணாகவும்; வட்டத்துக்குள் இருந்தால் எதிர் மெய்யெண்ணாகவும்; வட்டத்தின் மீதிருந்தால் பூச்சியமாகவும் இருக்கும்.  
*C*<sub>*i*</sub> எனும் *n* வட்டங்களின் படிவரைபடத்தில் வட்டங்கள் அமையும் யூக்ளிடிய தளம் *R*<sub>*i*</sub> எனக் குறிக்கப்படும் *n* சிறு பகுதிகளாகப் பிரிக்கப்பட்டிருக்கும். புள்ளி *P* *R*<sub>*i*</sub> இல் இருக்குமானல் வட்டம் *C*<sub>*i*</sub> ஐப் பொறுத்து அதன் படி ஏனைய வட்டங்களைப் பொறுத்த படிகளைவிடச் சிறியதாக இருக்கும்.
(சிவப்பு). இவ்விரு வட்டங்களின் படி வரைபடம் என்பது இச்சமதொடு அச்சு பிரிப்பதால் கிடைக்கும் இரு அரைத்தளங்கள்]]
*n*&nbsp;=&nbsp;2 எனில், இரு வட்டங்களின் படி வரைபடத்தில் அவ்வட்டத்தின் சமதொடு அச்சினல் பிரிக்கப்பட்ட இரு அரைத்தளங்கள் உள்ளன.
# லினக்சு கருனி

**லினக்சு** என்பது திறந்த ஆணைமூல இயக்குதளமான குனூ/லினக்சின் (GNU/Linux) அடிப்படை மென்பொருளான கருனி இனது பெயராகும். லினக்சு கருனி என்பது, கணினி ஒன்று இயங்கத்தேவையான மிக அடிப்படை மென்பொருளான கருனிகளில் புகழ்பெற்ற ஒன்றாகும். இம்மென்பொருள் லினஸ் டோர்வால்ஸ் என்பவரது முயற்சியால் 1991ம் ஆண்டு உருவாக்கப்பட்டு தற்போது உலகம் எங்கும் பரந்திருக்கும் வல்லுனர்களால் படிப்படியாக வளர்த்தெடுக்கப்பட்டுவருகிறது.  
பொதுவான பயன்பாட்டில் லினக்சு என்ற சொல் குனூ/இலினக்சு (GNU/Linux) இயக்குதளத்தை குறிக்க பயன்படுத்தப்பட்டாலும் அவ்வாறு லினக்சு என்று பயன்படுத்துவது அடிப்படையில் தவறானதாகும்.  
இது முதன் முதலில் இது இன்டெல் 80386 என்ற நுண்செயலிக்காக உருவாக்கப்பட்டது. ஆனால் அது மற்ற பணித்தளங்களிலும் வேலை செய்யும். அது சி மொழி மற்றும் குனூ சி மொழியின் நீட்சியின் உதவியோடும் கட்டமைப்பு மொழி (assembly language) உதவியோடும் எழுதப்பட்டதாகும்.  
இது குனூ பொது காப்புரிமம் (GNU General Public License) எனப்படும் காப்புரிமையின் கீழ் உருவாக்கப்பட்டவை. அதனால் லினக்ஸின் மூல நிரல் காப்புரிமை அற்றதாகும்.  
கருனி என்பது சிறந்து விளங்கும் குனூ/லினக்ஸ் இயக்க அமைப்பின் மூலநிரல் மென்பொருளாகும். லினக்ஸ் கருனியானது திறந்த ஆணைமூலமாக கிடைக்கிறது. குனூ/லினக்ஸ் இயக்குதளமானது லினக்ஸ் கருனியைக் கொண்டிருக்கிறது.
# லினக்சு கருனி

## காப்புரிமை ஆவணங்கள்

முதன்முதலில், டோர்வோல்டு அவர்கள், லினக்ஸை, எந்த ஒரு வர்த்தகமும் தன் வசப்படுத்திக்கொள்ளாதவாறு அதன் காப்புரிமையை அமைத்துள்ளார். பின்னர் ஜி.என்.யு ஜன்ரல் புப்ளிக் காப்புரிமைக்கு (பாகம் 2) மாற்றப்பட்டது. இந்த ஆவணங்கள், லினக்ஸ் தொகுப்பை பரிமாறிகொள்ளவும் மற்றும் அதனை மாற்றம் செய்ததை விற்கவும் வழிசெய்கிறது. அவ்வாறு செய்யப்படும் லினக்ஸ் தொகுப்பு, அதன் சோர்ஸ் கோடையையும் சேர்த்து இதெ காப்புரிமையின் கீழ் வெளியிடப்பட வேண்டும்.  
திரு. டோர்வோல்டு அவர்கள், லினக்ஸின் ஜி.பி.எல் காப்புரிமைப் பற்றி பேசும்பொழுது, *"best thing I ever did."* என்று வர்ணித்துள்ளார்.
# லினக்சு கருனி

## சின்னம்

லினக்ஸின் சின்னம் டக்ஸ் (TUX) எனப் பெயரிடப்பட்ட பென்குயின் பறவையாகும். இச்சின்னத்தை உருவாக்கியவர் அமெரிக்காவை சேர்ந்த நிரலாளர் **இலாரி இவிங்**.  
டக்ஸின் உருவம் பல மாறுபட்ட வடிவங்களில் காணப்படுகிறது, சில தோற்றங்கள் முப்பரிமாண வடிவிலும் உள்ளன. லினக்சின் சின்னம் ஏன் *பென்குயின் பறவை* என்பதற்கு லினசு டோர்வால்டுசின் பதில் "லினசிற்கு பென்குயின் பிடிக்கும், அவ்வளவே".  
டக்ஸ் எனப்பெயர் வர காரணம் ஆங்கிலத்தில் டோர்வால்ட்சின் லினக்ஸ் (**T**orvalds' Lin**UX**) என்பதன் சுருக்கமென கருதப்படுகிறது.
# யோக முத்திரைகள்

**யோக முத்திரைகள்** என்பது இந்திய யோகக் கலையில் ஒரு பாகமாகும். யோக முத்ரா என்று சமஸ்கிருத மொழியில் கூறுகிறார்கள். முத்ரா என்ற சொல்லுக்கு இறைவழிபாட்டின்போது விரல்களை குறிப்பிட்ட வகையாக வைத்துக் கொள்ளும் முறை என்ற பொருளாகும். இந்த சொல்லிருந்து தோன்றியது.  
இந்த முத்திரை பயிற்சிக்கு கை விரல்களே மூலதனமாகும். இம்முத்திரைகள் பற்றி தன்வந்திரி தன்னுடைய தன்வந்திரி வைத்தியம் 1000 என்ற நூலில் குறிப்பிட்டுள்ளார்.  
யோக முத்திரைகள் செய்வதற்கு தூய்மையும், அமைதியும் நிறைந்த இடத்தில் உடலை தளர்த்தி இரண்டு கைகளையும் முழங்கால் மீது தளர்வாக வைத்து யோக முத்திரைகளை பிடிக்க வேண்டுமென தன்வந்திரி குறிப்பிடுகிறார்.  
| விரல் | வேறு பெயர் | பூதங்கள் |  |
| --- | --- | --- | --- |
| பெருவிரல் | அங்குட்டம் | நெருப்பு |  |
| சுட்டுவிரல் | தர்ச்சினை | காற்று |  |
| நடுவிரல் | மத்திமை | ஆகாயம் |  |
| மோதிரவிரல் | அனாமிகை | நிலம் |  |
| சுண்டுவிரல் | கனுட்டிகை | நீர் | } |
# யோக முத்திரைகள்

## யோக முத்திரைகள்

மோகினி முத்திரை, சோபினி முத்திரை, திருவினி முத்திரை, யோனி முத்திரை, அபான முத்திரை, சுவகரண முத்திரை முதலிய ஆறு முத்திரைகளையும் "சித்தியுள்ள முத்திரைகள் ஆறு" என்கிறார் தன்வந்திரி.  
1. மோகினி முத்திரை
1. சோபினி முத்திரை
1. திருவினி முத்திரை
1. யோனி முத்திரை
1. அபான முத்திரை
1. சுவகரண முத்திரை
# யோக முத்திரைகள்

## முத்திரை வகைகள்

1. சின் முத்திரை
1. அனுசாசன் முத்திரை
1. கருட முத்திரை
1. முகுள முத்திரை
1. சுரபி முத்திரை
1. சங்கு முத்திரை
1. குபேர முத்திரை
1. சுவகரண முத்திரை
1. யோனி முத்திரை
1. அபான முத்திரை
1. மோகினி முத்திரை
1. சோபினி முத்திரை
1. ஞான முத்திரை
1. வாயு முத்திரை
1. சூரிய முத்திரை
1. பிராண முத்திரை
1. பச்சன் முத்திரை
1. லிங்க முத்திரை
1. அபான வாயு முத்திரை
1. வருன முத்திரை
1. ஹாசினி முத்திரை
1. பிருதிவி முத்திரை
1. பூதி முத்திரை
1. தியானி முத்திரை
1. வஜ்ஜிர பத்ம முத்திரை  
என பலவகையான யோக முத்திரைகள் யோக கலையில் உள்ளன.  
இம்முத்திரைகளை தியானத்தின் போது பயன்படுத்தி ஞானம், உடல் பலம் ஆகியவற்றை பெருவதற்காக பயன்படுத்துகின்றார்கள்.
# சைவ பரிபாஷை

**சைவ பரிபாஷை** என்னும் நூல் 16 நூற்றாண்டில் வாழ்ந்த சிவாக்கிர யோகிகள் என்பவரால் எழுதப்பட்டது. சிவஞான போதம் என்னும் நூலுக்கு விளக்கமாக உரைநடையில் ஆகம அடிப்படையில் எழுதப்பட்ட நூல். பரிச்சேதம், பதிலக்ஷணம், பசுலக்ஷணம், பாசலக்ஷணம், முத்தி இலக்கணம் என்று ஐந்து பிரிவுகளாக இந்த நூல் அமைந்துள்ளது. வடமொழிச் சாத்திரங்களை அதிக அளவில் மேற்கோளாக எடுத்துக் காட்டுகிறது.
# சைவ பரிபாஷை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# நீலச்சிறகி

**நீலச்சிறகி** (Garganey, *Anas querquedula*) என்பது சிறுவகை நீரின் மேற்பரப்பிலிருந்து உணவை உட்கொள்ளும் பறவையினம். இவ்வினம் முதன்முறையாக 1758 ஆண்டில் லினேயசுவால் விவரிக்கப்பட்டு இன்னமும் அவர் தந்த பெயரினையே கொண்டுள்ளன. இவை மற்ற கிளுவைகள் மற்றும் சிறு வாத்துக்களைப்போல் கால்களையும் இறக்கைகளையும் அடித்துக்கொண்டு தண்ணீரிலிருந்து எளிதில் எழும்ப வல்லவை.
# நீலச்சிறகி

## உருவமைப்பு

### ஆண் பறவை

வளர்ந்த ஆண் பறவையினை எளிதில் கண்டுகொள்ளும் வகையில் இளஞ்சிவப்பு நிற தலையும், மார்பும், கண்ணின் மேலிருந்து தலையின் பின்புறம் வரை ஒரு வெள்ளை நிற பிறையும் கொண்டுள்ளன. இது போக உடல் முழுதும் பழுப்பு நிறத்தாலான இறகுகள் போர்த்தியிருக்க, பெண்களும் உடலெங்கும் இளஞ்சிவப்பு நிறம் கொண்டுள்ளது. பழுப்பான அலகினையும் கால்களையும் கொண்ட இவை பறக்கும் போது இளம் நீல நிறம் உள்ளதால் இதற்கு நீலச்சிறகி என பெயரளித்துள்ளார்கள். நீந்தும் போது மட்டும் வெள்ளை நிற வெளிப்புறம் கொண்ட பின் சிறகுகள் தெரிகின்றன.
# நீலச்சிறகி

## உருவமைப்பு

### பெண் பறவை

பெண் பறவையை இனம் காண சிறிது குழப்பம் ஏற்படலாம், ஏனென்றால் இவை கிளுவையினைப்போல் இருக்கும். எனினும், முகத்திலுள்ள வண்ணங்கள் தெளிவாக இருப்பதனால் இவற்றை பிரித்துச்சொல்ல இயலும். மேலும் இவை அடிக்கடி தலையை ஆட்டும் பழக்கமும் நீரின் மேல்பரப்பில் உட்கொள்ளும் முறையினாலும் வேறு அமைப்புள்ள அலகினாலும் தனித்து அடையாளம் தெரியும். இவை சில நேரங்களில் இங்கிலாந்தின் தீவுகளிலும், அமைதியான நார்ஃபோக் (Norfolk) மற்றும் சஃபோக் (Suffolk) சதுப்பு நிலங்களில் இனப்பெருக்கம் செய்கிறது. சில இணைகள் அயர்லாந்தின் வெக்ஸ்போர்டிலும் (Wexford) இனப்பெருக்கம் செய்கின்றன.
# நீலச்சிறகி

## குணாதிசயங்கள்

ஆண் இனவிருத்திக்காலத்தில் மட்டும் தனிச்சிறப்பு வாய்ந்த, இணையை அழைக்கும் விதமான ஒலியை எழுப்புகிறது. பெண் பறவைகள் அமைதியாக இருக்கும் என்றாலும், அவை சிறிய அளவிலான "குவாக்" என்ற ஒலியெழுப்ப இயலும்.
# நீலச்சிறகி

## உணவு

நீலச்சிறகி போன்ற வாத்துக்கள் நீரின் மேல்மட்டத்திலிருந்து தங்கள் அலகுகளால் உணவை பிரித்தெடுக்க முடியும். இவை தலையையோ கழுத்தையோ தண்ணீருக்கடியில் ஆழ்த்துவதில்லை.
# நீலச்சிறகி

## இனவிருத்தி

இவை இனப்பெருக்கத்தை ஆழமில்லா சதுப்புநிலங்களுக்கு அருகாமையிலிருக்கும் புல்வெளிகளில் செய்கின்றன.
# நீலச்சிறகி

## பெயரின் வரலாறு

பதினேழாம் நூற்றாண்டு முதல் இவற்றின் பெயர் பயன்பாட்டில் உள்ளது. இது இத்தாலிய மொழியில் *gargenei*, அல்லது *garganello*-விலிருந்து வந்துள்ளது. இதற்கு ஒருவகை இரத்தநாளத்தின் பெயராகும். ஆங்கில உபயோகமானது 1555-ல் கோன்ராட் கெஸ்னர் என்பவர் தன் *Historiae Animalium* (விலங்குகளின் வரலாறு) என்ற புத்தகத்தில் ஆரம்பமானது எனலாம்.
# நீலச்சிறகி

## பாதுகாவல்

இப்பறவையினம் ஆப்பிரிக்க-யுரேசிய வலசை வரும் நீர்ப்பறவைகள் பாதுகாவல் ஒப்பந்தத்தின் (*Agreement on the Conservation of African-Eurasian Migratory Waterbirds* (AEWA)) கீழ் பாதுகாக்கப்படும் சில இனங்களில் ஒன்றாகும்.
# வினோ நோகராதலிங்கம்

**சுப்பிரமணியம் நோகராதலிங்கம்**, அல்லது பொதுவாக **வினோ நோகராதலிங்கம்** (பிறப்பு: சூன் 7, 1963) என்பவர் இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார். இவர் முல்லைத்தீவு, புதுக்குடியிருப்பைப் பிறப்பிடமாகக் கொண்டவர்.
# வினோ நோகராதலிங்கம்

## அரசியலில்

டெலோ என்ற தமிழீழ விடுதலை இயக்கத்தைச் சேர்ந்த வினோ நோகராதலிங்கம் அக்டோபர் 2000 நாடாளுமன்றத் தேர்தலில் தமிழ்த் தேசியக் கூட்டமைப்பின் பட்டியலில் வன்னி மாவட்டத்தில் போட்டியிட்டு நாடாளுமன்றம் சென்றார். 2001 அக்டோபர் 20 இல் அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, டெலோ, தமிழர் விடுதலைக் கூட்டணி ஆகிய கட்சிகள் இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டை ஆரம்பித்தன. டிசம்பர் 2001 தேர்தலில் இவர் டெலோ சார்பில் ததேகூ வேட்பாளராக போட்டியிட்டுத் தேர்வாகவில்லை.  
ஏப்ரல் 2004 தேர்தலில் மீண்டும் போட்டியிட்டுத் தெரிவு செய்யப்பட்டார். பின்னர் ஏப்ரல் 2010 தேர்தலிலும் தமிழ்த் தேசியக் கூட்டமைப்பின் வேட்பாளராகப் போட்டியிட்டு வெற்றி பெற்றார். 2015 நாடாளுமன்றத் தேர்தலில் மீண்டும் போட்டியிட்டு ததேகூ உறுப்பினர்களிடையே ஆறாவதாகத் தெரிவாகி, நாடாளுமன்ற வாய்ப்பை இழந்தார்.  
நோகராதலிங்கம் 2020 நாடாளுமன்றத் தேர்தலில் வன்னி மாவட்டத்தில் மீண்டும் ததேகூ வேட்பாளராகப் போட்டியிட்டு நாடாளுமன்றத்திற்கு மீண்டும் தேர்ந்தெடுக்கப்பட்டார்.
# வினோ நோகராதலிங்கம்

## தேர்தல் வரலாறு

**வினோ நோகராதலிங்கத்தின் தேர்தல் வரலாறு**  
| 2000 நாடாளுமன்றம் | வன்னி மாவட்டம் | தமிழீழ விடுதலை இயக்கம் | தமிழ்த் தேசியக் கூட்டமைப்பு | align= | **தெரிவு** |  |
| --- | --- | --- | --- | --- | --- | --- |
| 2015 நாடாளுமன்றம் | வன்னி மாவட்டம் | தமிழீழ விடுதலை இயக்கம் | தமிழ்த் தேசியக் கூட்டமைப்பு | align= | **தெரிவு** | } |
# சங்க நிதி (இறைவி)

ஒன்பது வகையான நிதிகளுள் (நவ நிதிகள்) சங்க நிதிக்குரிய தெய்வமாக **சங்க நிதி** உள்ளார். இவரை சங்க லட்சுமி எனவும் அழைக்கின்றனர். சங்க நிதி தன்னுடைய கைகளில் செல்வச் செழிப்பினைக் குறிக்கும் அடையாளமான வலம்புரிச் சங்கினை வைத்துள்ளார்.  
இந்து சமய கோயில்களின் வாயில்கள் சிலவற்றில் ஒருபுறம் சங்கநிதி புடைப்புச் சிற்பமாக வடிக்கப்பட்டுள்ளது. மறுபுறம் பதுமநிதி புடைப்புச் சிற்பம் உள்ளது.  
இவரை குபேரனின் மனைவியாக புராணங்கள் குறிப்பிடுகின்றன.  
சங்க நிதி, பதும நிதி என இரு தெய்வ மகளிரிடமும் குபேரன் தன் செல்வங்களைக் கொடுத்து வைத்துள்ளதாக நம்பப்படுகிறது.  
சங்கம், பதுமம், மகாபதுமம், மகரம், கச்சபம், முகுந்தம், குந்தம், நீலம், வரம் ஆகியன ஒன்பது நிதிகளாகும். இவற்றை குபேர சம்பத்துகள் என அழைக்கின்றனர். இந்த ஒன்பது நிதிகளில் சங்கநிதி மற்றும் பதும நிதி இரண்டிற்கு மட்டுமே உருவங்கள் உள்ளன.  
சங்கநிதி, பதுமநிதி என இருநிதிகளும் எப்போதுமே ஒருசேர இருக்கின்றனர்.
# சங்க நிதி (இறைவி)

## மந்திரம்

ஓம் ஸ்ரீம் க்லீம் சங்கநிதயே நம: சூர்ய வாசாய மாணிக்க ரத்னப்ரியாய கமல புஷ்ப வாசாய சங்கரூபே நிதிதேவாயநம: ஆவாகயாமி.